

**DOKUMENT IDENTIFIKACIJE INVESTICIJSKEGA PROJEKTA**

**RAZŠIRITEV VODOVODNEGA OMREŽJA JOSIPDOL**

****

Investitor: **OBČINA RIBNICA NA POHORJU**

Ribnica na Pohorju 1

2364 Ribnica na Pohorju

Datum izdelave dokumenta: **december 2024**

Odgovorna oseba: **Srečko Geč, župan**

KAZALO VSEBINE

[1 NAVEDBA INVESTITORJA, IZDELOVALCA INVESTICIJSKE DOKUMENTACIJE IN UPRAVLJAVCA TER STROKOVNIH DELAVCEV IN SLUŽB, ODGOVORNIH ZA PRIPRAVO IN NADZOR NAD PRIPRAVO USTREZNE INVESTICIJSKE TER PROJEKTNE, TEHNIČNE IN DRUGE DOKUMENTACIJE Z ŽIGI IN PODPISI ODGOVORNIH OSEB 3](#_Toc167092459)

[1.1 Opredelitev investitorja 3](#_Toc167092460)

[1.2 Projektna skupina, odgovorna za pripravo in nadzor nad pripravo investicijske, projektne, tehnične in druge dokumentacije 4](#_Toc167092461)

[Osnovni podatki o izdelovalcu projektne dokumentacije 4](#_Toc167092462)

[1.3 Odgovorne osebe za izdelavo investicijske dokumentacije 4](#_Toc167092463)

[1.4 Opredelitev upravljavca 5](#_Toc167092464)

[1.5 Opis investitorja 5](#_Toc167092465)

[2 ANALIZA STANJA Z OPISOM RAZLOGOV ZA INVESTICIJSKO NAMERO 6](#_Toc167092466)

[2.1 Opis razlogov za investicijsko namero 6](#_Toc167092467)

[3 OPREDELITEV RAZVOJNIH MOŽNOSTI IN CILJEV INVESTICIJE TER PREVERITEV USKLAJENOSTI Z RAZVOJNIMI STRATEGIJAMI IN POLITIKAMI 10](#_Toc167092468)

[3.1 Cilji investicije 10](#_Toc167092469)

[4 PREDSTAVITEV VARIANT 12](#_Toc167092470)

[4.1 Opredelitev investicije 12](#_Toc167092471)

[4.2 Varianta 0 – »brez investicije« 12](#_Toc167092472)

[4.3 Varianta 1 – »z investicijo« – razširitev vodovodnega omrežja Josipdol 13](#_Toc167092473)

[5 OPREDELITEV VRSTE INVESTICIJE, OCENA INVESTICIJSKIH STROŠKOV PO STALNIH IN TEKOČIH CENAH, PRIKAZANO POSEBEJ ZA UPRAVIČENE IN PREOSTALE STROŠKE TER NAVEDBA OSNOV ZA OCENO VREDNOSTI 14](#_Toc167092474)

[5.1 Opredelitev vrste investicije 14](#_Toc167092475)

[*5.1.1* *Opredelitev investicije skladno z Uredbo o enotni metodologiji za pripravo in obravnavo investicijske dokumentacije na področju javnih financ* 14](#_Toc167092476)

[5.2 Ocena investicijskih stroškov po stalnih in tekočih cenah 15](#_Toc167092477)

[*5.2.1* *Specifikacija stroškov* 15](#_Toc167092478)

[*5.2.2* *Dinamika izvedbe* 16](#_Toc167092479)

[*5.2.3* *Ocena vrednosti celotnega projekta ločeno za upravičene in preostale stroške* 16](#_Toc167092480)

[6 OPREDELITEV TEMELJNIH PRVIN, KI DOLOČAJO INVESTICIJO 17](#_Toc167092481)

[6.1 Tehnični opis razširitve 17](#_Toc167092482)

[6.2 Opis lokacije 17](#_Toc167092483)

[6.3 Časovni načrt izvedbe 17](#_Toc167092484)

[6.4 Vpliv investicije na okolje 17](#_Toc167092485)

[*6.4.1* *Varstvo okolja- okoljevarstveni učinki naložbe* 17](#_Toc167092486)

[*6.4.2* *Zmanjševanje vplivov na okolje* 18](#_Toc167092487)

[*6.4.3* *Okoljska učinkovitost in učinkovitost izrabe naravnih virov* 19](#_Toc167092488)

[6.5 Viri financiranja operacije 20](#_Toc167092489)

[6.6 Kadrovska shema in analiza izvedljivost 20](#_Toc167092490)

[7 UGOTOVITEV SMISELNOSTI IN MOŽNOSTI NADALJNE PRIPRAVE INVESTICIJSKE, PROJEKTNE, TEHNIČNE IN DRUGE DOKUMENTACIJE S ČASOVNIM NAČRTOM 22](#_Toc167092491)

[7.1 Investicijska dokumentacija 22](#_Toc167092492)

1. **NAVEDBA INVESTITORJA, IZDELOVALCA INVESTICIJSKE DOKUMENTACIJE IN UPRAVLJAVCA TER STROKOVNIH DELAVCEV IN SLUŽB, ODGOVORNIH ZA PRIPRAVO IN NADZOR NAD PRIPRAVO USTREZNE INVESTICIJSKE TER PROJEKTNE, TEHNIČNE IN DRUGE DOKUMENTACIJE Z ŽIGI IN PODPISI ODGOVORNIH OSEB**

## Opredelitev investitorja

|  |  |
| --- | --- |
| Investitor: | Občina Ribnica na Pohorju |
| Odgovorna oseba investitorja | Srečko Geč |
| Telefon: | +386 2 88 80 556 |
| Pravni status: | Oseba javnega prava |
| E-mail: | obcina@ribnicanapohorju.si |
| Matična številka: | 1358324000 |
| Davčna številka: | SI87880300 |
| Šifra dejavnosti: |  |
| Transakcijski račun | SI56 0137 7010 0011 308 |
| Odgovorna oseba za izvedbo investicijskega projekta: | Srečko Geč |
|  |  |
| Podpis odgovorne osebe, žig: | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

## Projektna skupina, odgovorna za pripravo in nadzor nad pripravo investicijske, projektne, tehnične in druge dokumentacije

Investicija se bo vodila na Občini Ribnica na Pohorju. Za pripravo projektne, investicijske, tehnične in druge dokumentacije bodo izbrani tudi zunanji izvajalci ter zaposleni.

Projektna skupina, odgovorna za pripravo in nadzor nad pripravo investicijske, projektne, tehnične in druge dokumentacije:

1. Srečko Geč župan Občine Ribnica na Pohorju,
2. Alenka Klemenc Kovač direktorica občinske uprave,
3. Rok Držečnik vodja projekta

## Osnovni podatki o izdelovalcu projektne dokumentacije

V času izdelave DIIP-a projektna dokumentacija ni bila izvedena.

## Odgovorne osebe za izdelavo investicijske dokumentacije

|  |  |
| --- | --- |
| **Izdelovalec:** | **OBČINA RIBNICA NA POHORJU** |
| **Naslov:** | Ribnica na Pohorju 1, 2364 Ribnica na Pohorju |
| **Telefon:** | +386 2 88 805 56 |
| **Faks:** |  |
| **E-mail:** | obcina@ribnicanapohorju.si |
| **Izdelava DIIP-a** | Srečko Geč |
| **Podpis izdelovalca:** |  |
| **Odgovorni vodja za izdelavo DIIP-a:** | Srečko Geč |
| **Podpis vodje odgovorne osebe:** |  |

Dokument identifikacije investicijskega projekta je izdelan na podlagi Uredbe o spremembah in dopolnitvah uredbe o enotni metodologiji za pripravo in obravnavo investicijske dokumentacije na področju javnih financ (Ur. list RS, št. 60/2006, 54/2010, 27/2016).

## Opredelitev upravljavca

Med naloge Občine Ribnica na Pohorju spada tudi skrb za vodne vire, vzdrževanje, urejanje in gradnjo vodovodne komunalne infrastrukture, ter zagotavljanje požarne varnosti. Na pobudo občank in občanov, ki še nimajo možnosti do čiste pitne vode iz občinskih vodohranov, je pristopila k izdelavi Dokumenta identifikacije investicijskega projekta, ki bo osnova za odločanje Občinskega sveta o investiciji.

## Opis investitorja

Sedež lokalne skupnosti najdemo v idilični gorski vasici Ribnica na Pohorju, ki leži na nadmorski višini 715 m. Občino sestavlja šest naselij: Ribnica na Pohorju, Josipdol, Hudi Kot, Zgornja Orlica, Zgornji Lehen na Pohorju in Zgornji Janževski Vrh.

Danes je Občina Ribnica na Pohorju prepoznavna predvsem po neokrnjeni naravi z razvejano mrežo gorskih cest in poti. Urejene sprehajalne in kolesarske poti vabijo pohodnike in kolesarje, da uživajo v lepotah pohorske narave ter se naužijejo svežega zraka. Zimski turizem z bogato zgodovino še naprej privablja ljudi, razvit kmečki turizem s prijaznimi gostitelji pa nudi možnosti, da gostje bolje spoznajo življenje pristnih Pohorcev.

Razvojne prioritete občine Ribnica na Pohorju:

* posodobiti cestno in komunalno infrastrukturo, urediti gorske kolesarske poti, trim steze, sankaške proge ter druge naprave, ki občanom in obiskovalcem popestrijo prosti čas.
* razvijati turizem, ki temelji na naravnih danostih (klimatsko letovišče, zimsko- športni centri, turizem na kmetijah, dopolnilne dejavnosti na kmetijah);
* pospeševati gospodarski razvoj, predvsem lesarstvo ter kamnoseštvo;

ANALIZA STANJA Z OPISOM RAZLOGOV ZA INVESTICIJSKO NAMERO

Kot izhaja iz načel in določil Zakona o lokalni samoupravi, je med naloge občine vključena tudi skrb za varstvo zraka, tal, vodnih virov, varstvo pred hrupom, zbiranje in odlaganje odpadkov, in druge dejavnosti varstva okolja. Prav tako ureja in vzdržuje vodovodne in energetske komunalne objekte. Pravica do čiste pitne vode pa je zapisana tudi v 70/a člen Ustave Republike Slovenije.

Občina Ribnica na Pohorju kot investitor želi razširiti vodovodno omrežje v Josipdolu, od čistilne naprave do Zolerja v dolžini 1435 m, kjer še vedno uporabljajo lastne vodne vire, ki pa v poletni sezoni usihajo in jim pitno vodo za ljudi in živino vozijo gasilci. Prav tako brez hidrantov ni možno ustrezno poskrbeti za požarno varnost.

Z investicijo bi 10 hiš, oziroma cca 30 ljudi pridobili zadostne količine čiste pitne vode iz vodohrana Josipdol. Bolje pa bi bilo poskrbljeno tudi za požarno varnost.

## Opis razlogov za investicijsko namero

Razlog investicij je, da stanovalci 10 hiš še vedno nimajo kvalitetne čiste pitne vode. Sedaj uporabljajo lastne vodne vire, ki poleti usihajo, so mnogokrat ob ujmah onesnaženi, zato jim morajo pitno vodo dostavljati gasilci s cisterno. Problem je tudi zagotavljati požarno varnost.

Investicija so nujne iz več razlogov:

* potreba po čisti pitni vodi,
* potreba po zagotovitvi normalnih pogojev za bivanje na poselitvenem območju. Nekvalitetna in nepregledana pitna voda lahko povzroči različne zdravstvene težave, kot so alergije, astma, bolezni dihal in srca. Še posebej so ogroženi otroci, starejši in ljudje z že obstoječimi težavami,
* zmanjšanje stroškov vzdrževanja,
* povečana vrednost nepremičnin,
* varstvo voda,
* požarna varnost.

Razširitev omrežja bo prinesla številne prednosti:

* Izboljšanje zdravja prebivalcev in uporabnikov čiste pitne vode
* Zmanjšanje onesnaževanja okolja
* Možnost zagotavljati požarno varnost

Namen izvedbe projekta je izboljšanje oskrbe s čisto pitno vodo in zdravja prebivalcev ter izboljšati požarno varnost.

# OPREDELITEV RAZVOJNIH MOŽNOSTI IN CILJEV INVESTICIJE TER PREVERITEV USKLAJENOSTI Z RAZVOJNIMI STRATEGIJAMI IN POLITIKAMI

## Cilji investicije

Temeljni razlogi za investicijske namere so zaradi slabe oskrbe prebivalstva s čisto pitno vodo na območju med čistilno napravo Josipdol do kmetije Zolar. Namestitev hidrantov za požarno varnost, kar do sedaj ni bilo mogoče.

Občina Ribnica na Pohorju kot investitor želi razširiti vodovodno omrežje v Josipdolu, od čistilne naprave do Zolerja v dolžini 1435 m, kjer še vedno uporabljajo lastne vodne vire, ki pa v poletni sezoni usihajo in jim pitno vodo za ljudi in živino vozijo gasilci.

Z investicijo bi 10 hiš, oziroma cca 30 ljudi pridobili zadostne količine čiste pitne vode iz vodohrana Josipdol. Izboljšali pa bi tudi požarno varnost.

**Operativni cilji investicijskega projekta so:**

Zgraditi 1435 m vodovodne infrastrukture s cevmi 90 rc 9010, ki bo omogočala dobavo čiste pitne vode 10 ali več hišam v Zgornjem Lehnu na Pohorju, omogočala pa bo tudi namestitev hidrantov za požarno varnost.

**Usklajenost z razvojnimi strategijami in politikami**

Investicija projekta se sklada z usmeritvami in cilji več ključnih dokumentov in politik, tako na lokalni, nacionalni kot tudi mednarodni ravni. Ta vključuje:

* Strategija razvoja Slovenije (SRS)
* Državni razvojni program (DRP)
* Strategija prostorskega razvoja Slovenije

Investicijski projekt podpira dolgoročni strateški razvoj Slovenije in regije. Je v skladu z zakonodajo in predpisi. Prispeva k uresničevanju ciljev trajnostnega razvoja. Upošteva potrebe in interese različnih deležnikov.

Naložba v javno infrastrukturo v občini bo tako spodbudila rast in razvoj območja, obenem pa bo izboljšala kvaliteto življenja prebivalcev in okrepila konkurenčnost regije v globalnem merilu.

Pomembno je poudariti, da usklajenost z mednarodnimi listinami izhaja že iz usklajenosti z nacionalno zakonodajo in politikami, saj te temeljijo na sprejetih mednarodnih standardih in smernicah.

Zato lahko z gotovostjo trdimo, da je obravnavani investicijski projekt skladen z najvišjimi standardi in predstavlja pomemben korak naprej pri uresničevanju vizije trajnostnega razvoja Slovenije.

# PREDSTAVITEV VARIANT

## Opredelitev investicije

V okviru celotnega projekta je zajeto pet 1435 m podzemnega cevovoda, pripravljalna dela, montažna dela, gradbena dela, zaključna dela in nepredvidena dodatna dela.

Projekt je investicijsko naravnan, pri katerem obstajajo variante brez investicije – kar pomeni , da se investicija ne izvede ter varianta z investicijo, kar pomeni, da se projekt izvede in lahko pričakujemo dodaten razvoj.

Iz analize stanja in preučitve izvedljivosti so različne variante seveda možne in predlagamo:

Varianta »*brez investicije*« pomeni stanje enako obstoječemu.

Varianta »*z investicijo*« pomeni izgradnjo 1435 m vodovoda za oskrbo Zgornjega Lehna na Pohorju in s tem uresničitev ciljev Občine Ribnica na Pohorju.

## Varianta 0 – »brez investicije«

Varianta 0 je v primeru, da ni investicije. Na lokaciji ne bo prišlo do izvedbe operacije, ki bi omogočila nadaljnji razvoj in izboljšala kakovost življenja ter zagotovila enako vrednejše bivalne pogoje na območju

V kolikor se operacije ne izvedejo lahko z gotovostjo trdimo, da se zastavljeni cilji ne bodo dosegli. Prebivalci bi bili ne zadovoljni in občina bi lahko naletela na negativno klimo (gospodarsko, demografsko, ipd.) na tem območju.

## Varianta 1 – »z investicijo« – Razširitev vodovoda Josipdol

Varianta 1 – *»z investicijo«* pomeni izvedbo razširitve vodovoda Josipdol. Slednje zajemajo več faz gradbenih del, ki jih lahko razdelimo v tri glavne sklope:

**Pripravljalna dela:**

V tej fazi se bo gradbišče pripravilo na samo izvedbo gradbenih del. To vključuje:

* Geodetsko izmero in označitev območja gradbišča: S pomočjo geodetskih posnetkov se bo natančno določila trasa vodovoda in označila meja gradbišča.
* Postavila se bo cestna signalizacija.
* Geodetski posnetek trase, vris v DKN podlago in izdelava katastrskega elaborata.

**Gradbena dela:**

V tej fazi se bodo izvedla glavna gradbena dela. To vključuje:

* Strojni izkopi, polaganje cevi 90 rc 9010, zasip:
* Strojni izkop 956 m3 zemljine, rezanje in odstranjevanje asfalta 956 m, dobava in polaganje vodovodne cevi 90 rc 9010 z ventili EVS.
* Dobava in montaža dveh hidrantov DN 80/1250
* Izdelava posteljice v debelini 10 cm pod cevovodom.
* Dobava in polaganje geotekstila.
* Dobava in vgradnja gramoznega tampona – drobljenca zmrzlinsko odpornega v debelini 40 cm in utrjevaje do predpisane zbitosti.

**Zaključna dela:**

V tej fazi se bodo dokončala še zadnja dela in gradbišče se bo uredilo. To vključuje:

* Čiščenje gradbišča, preizkus tesnosti, dezinfekcija vodovoda in izdelava geodetskega posnetka
* Demontažo začasne prometne signalizacije in varnostne ograje: Odstranila se bo začasna prometna signalizacija in varnostne ograje.
* Dezinfekcija vodovoda, preizkus tesnosti po stanardu SIST EN 805.
* Geodetski posnetek položenega cevovoda v elektronski obliki.

Pri Varianta »z« investicijo pomeni, da občina Ribnica na Pohorju izvede projekt s katerim bomo prispevali k dostopu do čiste pitne vode za manjše naselje, prav tako bomo postavili dva hidranta za požarno zaščito. S projektom bomo izboljšali kakovost življenja v občini. Zaradi tega se ugotovi, da je alternativa brez investicije nesmiselna in se nadaljuje z nameravano investicijo.

# OPREDELITEV VRSTE INVESTICIJE, OCENA INVESTICIJSKIH STROŠKOV PO STALNIH IN TEKOČIH CENAH, PRIKAZANO POSEBEJ ZA UPRAVIČENE IN PREOSTALE STROŠKE TER NAVEDBA OSNOV ZA OCENO VREDNOSTI

## Opredelitev vrste investicije

Operacija predstavlja investicijo v javno infrastrukturo in je javnega pomena. Financirana bo iz strani občine Ribnica na Pohorju, ki bo sredstva poskušala pridobiti s sodelovanjem na javnih razpisih v ta namen.

Investicija se bo izvajala na območju občine Ribnica na Pohorju.

### *Opredelitev investicije skladno z Uredbo o enotni metodologiji za pripravo in obravnavo investicijske dokumentacije na področju javnih financ*

Investicija se opredeljuje kot**: Razširitev vodovoda Josipdol.**

Tabela 1: Kriteriji za določitev vrste potrebne investicije

|  |  |  |  |
| --- | --- | --- | --- |
| **Kriteriji (mejne vrednosti investicijskega projekta) za določitev vrste dokumenta** | **Identifikacija investicijskega projekta** | **Predinvesticijska zasnova** | **Investicijski program** |
| Manj od 300.000 EUR | da | ne | ne |
| Če je objekt tehnološko zahteven | da |
| Če bodo nastale pomembne finančne posledice v času obratovanja | da |
| Če se bo projekt (so)financiral s proračunskimi sredstvi | da |
| Več od 300.000 in manj od 500.000 EUR | ne | ne | ne |
| Več od 500.000 in manj 2.500.000 EUR | ne | ne | ne |
| Več od 2.500.000 EUR | ne | ne | ne |

**Glede na vrsto investicije in kriterijev je potrebno izdelati:**

|  |  |
| --- | --- |
| **X** | **DOKUMENT IDENTIFIKACIJE INVESTICIJSKEGA PROJEKTA** |
|  | PREDINVESTICIJSKA ZASNOVA |
|  | INVESTICIJSKI PROGRAM |

## Ocena investicijskih stroškov po stalnih in tekočih cenah

Pri sestavi ocene investicije smo izhajali iz vrednosti podane s strani Občine Ribnica na Pohorju in ponudbe upravljalca vodovoda v Ribnici na Pohorju, ki je Javno komunalno podjetje Radlje ob Dravi.

Ocena investicijskih stroškov GOI je v stalnih cenah in je podana s strani Občine Ribnica na Pohorju. Stroški nadzora in ostali stroški so ocenjeni na primerljivih vrednostih.

### *Specifikacija stroškov*

Vrednost celotne investicije znaša **198.677,00** EUR z DDV.

Tabela 2: Opredelitev stroskov investicije

|  |  |  |  |
| --- | --- | --- | --- |
|  | **vrednost brez ddv** | **ddv** | **vrednost z ddv** |
| izdelava PZI projekta | 10.350,00 € | 2.277,00 € | 12.627,00 € |
| izdelava investicijske dokumentacije | - € | - € | - € |
| izvedba gradbenih del | 152.500,00 € | 33.550,00 € | 186.050,00 € |
| izvedba prevezave cevovoda | - € | - € | - € |
| **SKUPAJ** | **162.850,00** € | **35.827,00** € | **198.677,00** € |

Tabela 2: Opredelitev stroškov investicije

DDV strošek ni povračljiv.

### *Dinamika izvedbe*

Tabela 3: Dinamika izvajanja investicije

|  |  |  |  |  |
| --- | --- | --- | --- | --- |
|  | **2025** | | **2026** |  |
| **VREDNOST BREZ DDV** | **VREDNOST Z DDV** | **VREDNOST BREZ DDV** | **VREDNOST Z DDV** |
| izdelava PZI projekta | 10.350,00 € | 12.627,00 € |  |  |
| izdelava investicijske dokumentacije | 0,00 € | 0,00 € |  |  |
| izvedba gradbenih del |  |  | 152.500,00 | 186.050.00 |
| nadzor | 0,00 € | 0,00 € |  |  |
| **SKUPAJ** | 16.800,00 € | 20.459,40 € | 152.500,00 | 186.050,00 |

### *Ocena vrednosti celotnega projekta ločeno za upravičene in preostale stroške*

Celotna investicija se bo sofinancirala iz proračuna občine Ribnica na Pohorju.

# REDELITEV TEMELJNIH PRVIN, KI DOLOČAJO INVESTICIJO

## Tehnični opis sanacije

Za sanacijo je potrebno najprej izdelati geodetsko izmero, na podlagi katerega se bo predvidelo ustrezne ukrepe in način izvedbe razširitve vodovoda Josipdol.

Predvidevajo se naslednji ukrepi:

* Razširitev vodovodnega omrežja v Zgornjem Lehnu.

## Opis lokacije

Lokacija investicije je v Občini Ribnica na Pohorju:

Vodovodno omrežje se bo razširilo od čistilne naprave Josipdol do kmetije Zoler v izmeri 1435 m.

## Časovni načrt izvedbe

Investicija se bo pričela izvajati po sprejetju DIIP-a in bo končana predvidoma v letu 2026.

|  |  |
| --- | --- |
| **Ključni mejniki - opis** | **Predvideni rok, ko bodo mejniki doseženi** |
| Izdelava investicijske dokumentacije | december 2024 |
| Izdelava projektne dokumentacije | Januar – marec 2025 |
| Razširitev omrežja | marec – konca decembra 2026 |

## Vpliv investicije na okolje

### *Varstvo okolja- okoljevarstveni učinki naložbe*

Pri izvedbi operacije se bodo upoštevala naslednja izhodišča:

* učinkovitost izrabe naravnih virov,
* trajnostna dostopnost,
* oskrba s čisto pitno vodo za del naselja Zgornji Lehen,
* požarna varnost.

Ocena vplivov se nanaša na izpolnjevanje predpisanih zahtev s področja varstva okolja in načel dobrega gospodarja. Glede na to, da bo pri uresničitvi predvidene investicije prišlo tudi do posega v prostor, so v strokovni oceni ovrednoteni vplivi med gradnjo. Z ozirom na to, da lokacija predvidenih posegov v času priprave strokovne ocene nismo imeli smo samo okvirno predpostavili do kakšni vplivov na okolje, lahko izvedba projekta pripelje. Pri tem je potrebno opozoriti, da so ti vplivi ocenjeni izključno na podlagi izkustvenih podatkov in predpostavk.

Glavne vplive, ki bodo predvidoma nastopili pri izvedbi načrtovanega projekta, smo opredelili glede na značilnosti predvidenega posega, značilnosti lokacije in izkušnje iz podobnih primerov. Pri tem je potrebno opozoriti, da v sklopu priprave strokovne ocene niso izvedene meritve in so podane ocene zgolj približki, ki temeljijo na podlagi predpostavk.

Vsa dela se morajo izvajati po določilih veljavnih predpisov. Vgrajeni materiali morajo po kvaliteti ustrezati veljavnim tehničnim predpisom in morajo imeti ustrezne ateste. Dela se morajo izvajati v skladu z določili predpisov iz varstva pri delu.

### *Zmanjševanje vplivov na okolje*

Glede na predvidene posege bo imela investicija dolgoročno pozitivne vplive na okolje.  
Glede na naravo gradnje se ne predvideva, da bi bila potrebna celovita presoja vplivov na okolje. Prav  
tako se ne predvidevajo negativni vplivi, zaradi katerih bi bila potrebna izdelava potrebnih poročil.

Najbolj moteč vpliv pri investiciji na okolico je v času izgradnje. Ker pa gre za časovno omejen poseg, ni pričakovati nasprotovanja prebivalstva pri izvedbi.

**Voda in tla:**

Med izgradnjo celotnega obsega investicije, ki je bil predstavljen, lahko sicer pričakujemo minimalno onesnaževanje tal zaradi emisij gradbenih in delovnih strojev. V tem času obstaja tudi minimalna možnost, da zaradi nepravilne uporabe transportnih sredstev in drugih nepredvidljivih situacij pride do kontaminacije tal (npr. z izlitjem olj ali drugih naftnih derivatov). V primeru razlitja se bo onesnažena in kontaminirana zemljina odstranila ter primerno deponirala. Za odvoz onesnažene zemljine bo poskrbelo pooblaščeno podjetje za odvoz nevarnih odpadkov. Ocenjujemo, da je ob pravilni uporabi gradbenih in delovnih strojev možnost kontaminacije tal ter posledično vode, majhna. Po izvedbi investicije ne pričakujemo negativnih vplivov na okolje. Vplivi na kvaliteto tal in vode med uporabo infrastrukture se lahko pojavijo, če upravljalec ne bo vzdrževal in uporabljal infrastrukture primerno oz. ga ne bo primerno vzdrževal. Med uporabo ustrezno vzdrževanega rekonstruiranega in dozidane infrastrukture onesnaževanja vode in tal ne bo zaznati. Med uporabo ne bo vpliva na zrak, vodo in tla.

**Zrak:**

V času izvajanja gradbenih del se bodo vplivi na kvaliteto zraka kazali predvsem v povečanih emisijah izpušnih plinov ter prašenju zaradi uporabe gradbenih delovnih strojev. Ta vpliv je omejen na čas izvajanja in je zato zanemarljiv. Po izvedbi investicije ne bo negativnih vplivov na onesnaženje zraka.

**Hrup:**

V času izvajanja zemeljskih del bo obremenjenost okolja s hrupom največja, saj bo vir hrupa predstavljala gradbena mehanizacija kot tudi tovorni promet. Vir hrupa bo zgolj občasen. Zaradi časovne omejenosti del bo vpliv hrupa v daljšem časovnem obdobju zanemarljiv. Dela na gradbišču bodo potekala v dnevnem terminu, kar pomeni, da v nočnem času hrupa ne bo. Po izvedbi investicije ne bo vpliva hrupa na okolje.

**Odpadki:**

Uredba o ravnanju z odpadki, ki nastajajo pri gradbenih delih določa, da je za gradbene odpadke v celoti odgovoren investitor. Pri tem se morajo upoštevati vsa pravila ravnanja z odpadki, ki so potrebna za preprečevanje ali zmanjševanje nastajanja odpadkov in njihove škodljivosti za okolje ter za zagotovitev predelave nastalih odpadkov oz. njihovo varno odstranitev, če predelava ni možna.

**Kulturna dediščina:**

Ni vpliva, saj operacija ne posega v objekte, ki so zavarovane enote kulturne dediščine.

### *Okoljska učinkovitost in učinkovitost izrabe naravnih virov*

Odpadki so produkt človeškega delovanja in se jim z investicijo težko izognemo. Za uspešno obvladovanje količin odpadkov pri izgradnji je potrebno izvajati ustrezne procese oz. dejavnost :

* Reciklaža
* Odlaganje odpadkov
* Deponija zemlje

**Reciklaža:** Z recikliranjem odpadkov zagotavljamo ponovno uporabo odpadnih snovi oz. materialov, ki nastanejo z investicijo z namenom zmanjševanja izrabe naravnih virov ter zmanjševanja izdelave v naravi nerazgradljivih ali celo strupenih materialov oz. izdelkov. Pogoj za uspešno reciklažo je v prvi vrsti ustrezen sistem zbiranja in sortiranja odpadnih snovi, v nadaljevanju pa tehnološki proces za predelavo materiala v obliko, ki je uporabna za izdelavo novih produktov.

Če hramba ali začasno skladiščenje gradbenih odpadkov ni možna na gradbišču, mora investitor zagotoviti da izvajalci gradbenih del gradbene odpadke odlagajo neposredno po nastanku v zabojnike, ki so nameščeni na gradbišču ali ob gradbišču in so prirejeni za odvoz gradbenih odpadkov brez njihovega prekladanja.

Investitor mora zagotoviti prevzem gradbenih odpadkov ali njihov prevoz v predelavo ali odstranjevanje preden se začnejo izvajati gradbena dela. Iz dokazila o naročilu prevzema gradbenih odpadkov mora biti razvidna vrsta gradbenih odpadkov, predvidena količina nastajanja gradbenih odpadkov ter naslov gradbišča z navedbo gradbenega dovoljenja, na katerega se nanaša prevzem gradbenih odpadkov. Investitor naj pooblasti enega od izvajalcev del, da bo v njegovem imenu oddajal gradbene odpadke.

Pri ravnanju z nevarnimi odpadki zbiralec, prevoznik, predelovalec in odstranjevalec ne smejo med seboj mešati različne skupine nevarnih odpadkov ali nevarnih in nenevarnih odpadkov.

Zaradi uporabe gradbene mehanizacije lahko nastanejo tudi nevarni odpadki, kot so odpadna olja, naoljene krpe, oljni filtri in akumulatorji. Le-ti sodijo med nevarne odpadke. Tovrstne odpadke je potrebno zbirati ločeno (v skladišču/kontejnerju nevarnih odpadkov) ter jih nato predati organizacijam, ki imajo pooblastilo za ravnanje s tovrstnimi odpadki.

Vendar predvidevamo, da se servisiranje strojev gradbene mehanizacije ne bo opravljalo na lokacijah predvidenih ureditev.

Komunalne odpadke, ki bodo nastajali pri izvajanju predvidenih posegov naj se zbira v kontejnerju, ter naj se jih odvaža na bližnje komunalno odlagališče. Viški zemeljskih materialov, ki jih bodo predvidoma mogoče nastali pri postopku ureditve se obravnavajo kot nenevarni odpadki in jih lahko znova koristno uporabimo, kot je predvidoma načrtovano za postopek urejanja.

**Omilitveni ukrepi**

* Pred izkopom naj se odstranijo vsi odloženi odpadki. Morebitne odložene nevarne odpadke naj odstrani pooblaščena organizacija.
* Odpadki, ki bodo nastajali pri izkopu, naj se ločujejo.

Med deli in ob zaključku del se bo dosledno upoštevalo princip čistega okolja. Vse odpadke se bo zbiralo v za to namenjenih lokacijah na obravnavanem gradbišču

|  |  |  |
| --- | --- | --- |
| 1. | Vpliv je zmeren | Količinska in/ali kakovostna sprememba sestavine okolja je majhna |

## Viri financiranja operacije

Nosilec investicije je Občina Ribnica na Pohorju. Za izvedbo investicije bo Občina Ribnica na Pohorju zagotovila lastna sredstva iz občinskega proračuna in je vodena s strani strokovnih služb Občine Ribnica na Pohorju. Občinska uprava s svojimi strokovnimi delavci je zadolžena za oddajo gradnje v skladu z Zakonom o javnih naročilih (ZJN-3). Strokovni nadzor nad gradnjo poteka v skladu z določili Zakona o graditvi objektov. Investicija bo izvedena v skladu s finančnimi sposobnostmi investitorja. Finančna realizacija naložbe poteka v skladu z Zakonom o javnih financah ter Zakonom o izvrševanju proračuna. Za vodenje investicije in nadzor nad njo v času izgradnje skrbijo strokovne službe investitorja. Za posamezne faze projekta (izdelava investicijske, lokacijske in ostale dokumentacije ter nadzor in izvedbo) bodo poskrbeli s strani investitorja pooblaščeni, za posamezna dela strokovno usposobljeni notranji in zunanji izvajalci.

## Kadrovska shema in analiza izvedljivost

Projektna skupina, ki po pooblastilu župana vodi, koordinira in nadzoruje potek projekta po posameznih aktivnostih. V fazi predinvesticijskih aktivnosti bo projektna skupina pripravila investicijski plan in pridobila vsa potrebna soglasja in potrdila za izvedbo del, skladno z Zakonom o javnem naročanju, izbrala izvajalca za izvedbo investicijskih del ter nadzora nad GOI deli. Sledi faza pripravljalnih in investicijskih aktivnosti, v kateri je potrebno pričeti z gradbenimi deli. Projektna skupina bo skupaj z inženirjem nadzorovala, vodila in načrtovala posamezne aktivnosti pri fizični izvedbi projekta, strokovnega nadzorstva, izdelavo tehnične dokumentacije in tehničnega pregleda, ter poročala sofinancerju projekta.

**OBČINA RIBNICA NA POHORJU – nosilec projekta**

VODJA PROJEKTA

Izdelovalci projektne dokumentacije

Izvajalci goi del

nadzor nad

goi deli

Župan

Občine Ribnica na Pohorju

občinski svet občine

Ribnica na Pohorju

Zainteresirana javnost

PROJEKTNA SKUPINA

Izdelovalec investicijske dokumentacije

Slovenski regionalno razvojni sklad

Slika 6: Organigram

Župan Občine Ribnica na Pohorju je odgovorna oseba za izvedbo projekta, ki poroča o aktivnostih Občinskemu svetu občine Ribnica na Pohorju, hkrati je tudi oseba, ki je pristojna za sklicevanje novinarskih konferenc in komuniciranje z zainteresirano javnostjo.

# 

# UGOTOVITEV SMISELNOSTI IN MOŽNOSTI NADALJNE PRIPRAVE INVESTICIJSKE, PROJEKTNE, TEHNIČNE IN DRUGE DOKUMENTACIJE S ČASOVNIM NAČRTOM

## Investicijska dokumentacija

Investitor na osnovi, do tega trenutka pridobljenih informacij, zaključuje:

* Da so vlaganja v investicijo upravičena,
* Da obstajajo strokovni in širši družbeni interesi za realizacijo investicije;
* Da je informacijska baza projekta zadovoljiva in transparentna in da so predpostavke utemeljene in verodostojne;
* Da se z nameravanim projektom oz. njegovimi posameznimi posegi ne povzroča nikomur nikakršne škode;
* Da so atributi projekta, kot: tehnologija, obseg, roki, organiziranost za realizacijo, finančna pokritja in finančno ekonomske koristi ocenjeni realno;
* Da večja tveganja glede realizacije ne obstajajo.

**Na osnovi tega se investitor odloča, da s projektom nadaljuje.**

V tem pogledu planira pridobivati nadaljnjo potrebno projektno, investicijsko in upravno dokumentacijo.

**Potrebna investicijska dokumentacija**

Glede na višino vlaganj v predmetni investicijski projekt v skladu z veljavno Uredbo o enotni metodologiji za pripravo in obravnavo investicijske dokumentacije na področju javnih financ je za predviden investicijski projekt potreben dokument identifikacije investicijskega projekta.